pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมการประชุมคณะกรรมการติดตามและขับเคลื่อนโครงการอันเนื่องมาจากพระราชดำริ ครั้งที่ 1/2566
วันพุธที่ 21 มิถุนายน 2566
รองปลัดกระทรวงเกษตรและสหกรณ์ เข้าร่วมการประชุมคณะกรรมการติดตามและขับเคลื่อนโครงการอันเนื่องมาจากพระราชดําริ ครั้งที่ 1/2566
รองปลัดกระทรวงเกษตรและสหกรณ์ (นายพีรพันธ์ คอทอง) ได้รับมอบหมายให้เข้าร่วมการประชุมคณะกรรมการติดตามและขับเคลื่อนโครงการอันเนื่องมาจากพระราชดําริ ครั้งที่ 1/2566
วันที่ 20 มิถุนายน 2566 ณ ห้องประชุมหนุมาน 1 อาคารสํานักงาน กปร. โดยมีนายพลากร สุวรรณรัฐ องคมนตรี เป็นประธานการประชุม วาระการประชุม ประกอบด้วย
เรื่องเพื่อทราบ จํานวน 4 เรื่อง ดังนี้
1. สรุปสถานะโครงการอันเนื่องมาจากพระราชดําริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จํานวน 113 โครงการ สรุปภาพรวมผลการดําเนินงานโครงการฯ แบ่งเป็น โครงการที่พระราชทานพระราชดําริโดยตรง จํานวน 55 โครงการ และโครงการที่เกิดจากราษฎรขอพระราชทานความช่วยเหลือ (ฎีกา) จํานวน 58 โครงการ สรุปผลการติดตามการดําเนินงานของคณะอนุกรรมการติดตามและขับเคลื่อนฯ ในระดับพื้นที่ ช่วงวันที่ 1 กรกฎาคม 2565 - 31 พฤษภาคม 2566 รวม จํานวน 44 ครั้ง 92 โครงการ ในเขตพื้นที่ 27 จังหวัด ได้แก่ ภาคเหนือ จํานวน 15 ครั้ง ภาคกลาง จํานวน 18 ครั้ง ภาคตะวันออกเฉียงเหนือ จํานวน 4 ครั้ง และภาคใต้ จํานวน 7 ครั้งโดยที่ประชุมมีมติรับทราบ
2. สรุปภาพรวมโครงการอันเนื่องมาจากพระราชดําริในพระบาทสมเด็จพระเจ้าอยู่หัว จํานวน 172 โครงการ แบ่งเป็น โครงการที่พระราชทานพระราชดําริโดยตรง จํานวน 24 โครงการ โครงการที่เกิดจากราษฎรขอพระราชทานความช่วยเหลือ (ฎีกา) จํานวน 101 โครงการ และโครงการที่หน่วยงานขอพระราชทานพระบรมราชวินิจฉัย จํานวน 47 โครงการ โดยที่ประชุมมีมติรับทราบ
3. ผลการดําเนินงานของคณะทํางานพิจารณาความเหมาะสมในการดําเนินงานโครงการก่อสร้างอ่างเก็บน้ําในเขตพื้นที่มรดกโลก กลุ่มป่าดงพญาเย็น - เขาใหญ่ โดยคณะทํางานพิจารณาความเหมาะสมฯ ได้ลงพื้นที่และร่วมกันพิจารณาแนวทางในการดําเนินงานให้มีผลกระทบต่อพื้นที่ป่าให้น้อยที่สุดและร่วมกันหาแนวทางในการแก้ไขปัญหาความเดือดร้อนของราษฎรในพื้นที่ให้มีความเหมาะสม จํานวน 4 โครงการ ได้แก่ โครงการก่อสร้างอ่างเก็บน้ําห้วยสะโตน จังหวัดสระแก้ว โครงการก่อสร้างอ่างเก็บน้ําคลองมะเดื่อ จังหวัดนครนายก โครงการก่อสร้างอ่างเก็บน้ําใสน้อย - ใสใหญ่ จังหวัดปราจีนบุรี และโครงการก่อสร้างอ่างเก็บน้ําลําพระยาธาร จังหวัดปราจีนบุรี โดยที่ประชุมมีมติรับทราบ
4. ผลการดําเนินงานโครงการต่อยอดโครงการอันเนื่องมาจากพระราชดําริที่ทรงพระกรุณาโปรดเกล้าฯ รับเป็นโครงการต่อยอดโครงการอันเนื่องมาจากพระราชดําริแล้ว จํานวน 4 โครงการ ประกอบด้วย
รัฐบาลไทย-ข่าวทำเนียบรัฐบาล-หารือแนวทางการจัดพิธีอัญเชิญพระบรมสารีริกธาตุ จากสาธารณรัฐอินเดียมาประดิษฐานเป็นการชั่วคราว ณ ประเทศไทย
วันพุธที่ 21 มิถุนายน 2566
หารือแนวทางการจัดพิธีอัญเชิญพระบรมสารีริกธาตุ จากสาธารณรัฐอินเดียมาประดิษฐานเป็นการชั่วคราว ณ ประเทศไทย
เลขาธิการสถาบันโพธิคยาวิชชาลัย 980 และผู้อํานวยการหลักสูตรภาวะผู้นําที่มั่นคงในวิถีพุทธ (พุทโธปนายิกศาสตร์) เข้าพบรัฐมนตรีว่าการกระทรวงวัฒนธรรม เพื่อหารือแนวทางการจัดพิธีอัญเชิญพระบรมสารีริกธาตุ จากสาธารณรัฐอินเดียมาประดิษฐานเป็นการชั่วคราว ณ ประเทศไทย
เลขาธิการสถาบันโพธิคยาวิชชาลัย 980 และผู้อํานวยการหลักสูตรภาวะผู้นําที่มั่นคงในวิถีพุทธ (พุทโธปนายิกศาสตร์) เข้าพบรัฐมนตรีว่าการกระทรวงวัฒนธรรม เพื่อหารือแนวทางการจัดพิธีอัญเชิญพระบรมสารีริกธาตุ จากสาธารณรัฐอินเดียมาประดิษฐานเป็นการชั่วคราว ณ ประเทศไทย
วันที่ 19 มิถุนายน 2566 นายสุภชัย วีระภุชงค์ เลขาธิการสถาบันโพธิคยาวิชชาลัย 980 และนายมาริษ เสงี่ยมพงษ์ ผู้อํานวยการหลักสูตรภาวะผู้นําที่มั่นคงในวิถีพุทธ (พุทโธปนายิกศาสตร์) เข้าพบนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือแนวทางการจัดพิธีอัญเชิญพระบรมสารีริกธาตุ จากสาธารณรัฐอินเดียมาประดิษฐานเป็นการชั่วคราว ณ ประเทศไทย เพื่อเปิดโอกาสให้พุทธศาสนิกชนชาวไทยได้สักการะ เพื่อความเป็นสิริมงคลแก่ชีวิต โดยมี นายชัยพล สุขเอี่ยม อธิบดีกรมการศาสนา และเจ้าหน้าที่ที่เกี่ยวข้องเข้าร่วม ณ ห้องรับรองชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ติดตามการบริหารจัดการการทำงานของคนต่างด้าว วางแนวทางแก้ปัญหาให้แรงงานอยู่ต่อ และทำงานเป็นการชั่วคราวได้ถึงวันที่ 31 กรกฎาคม 2566
วันพุธที่ 21 มิถุนายน 2566
21/06/2566
​โฆษกรัฐบาลเผย นายกฯ ติดตามการบริหารจัดการการทํางานของคนต่างด้าว วางแนวทางแก้ปัญหาให้แรงงานอยู่ต่อ และทํางานเป็นการชั่วคราวได้ถึงวันที่ 31 กรกฎาคม 2566
​โฆษกรัฐบาลเผย นายกฯ ติดตามการบริหารจัดการการทํางานของคนต่างด้าว วางแนวทางแก้ปัญหาให้แรงงานอยู่ต่อ และทํางานเป็นการชั่วคราวได้ถึงวันที่ 31 กรกฎาคม 2566 หากยื่นเอกสารไม่ทัน แก้ไขปัญหาขาดแคลนแรงงานในภาคเศรษฐกิจ
วันนี้ (21 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการดําเนินงานของหน่วยงานที่เกี่ยวข้องในการบริหารจัดการการทํางานของคนต่างด้าว เพื่อเป็นส่วนหนึ่งในการแก้ปัญหาการขาดแคลนแรงงาน และรองรับการฟื้นตัวของภาคธุรกิจ ภายหลังรัฐบาลมีนโยบายขับเคลื่อนและฟื้นฟูเศรษฐกิจของประเทศ พร้อมเน้นย้ําหน่วยงานที่เกี่ยวข้องให้ความคุ้มครอง ดูแลสิทธิตามกฎหมายอย่างเท่าเทียม
โฆษกประจําสํานักนายกรัฐมนตรี กล่าวว่า เมื่อวันที่ 30 พฤษภาคม 2566 คณะรัฐมนตรีมีมติเห็นชอบตามที่กระทรวงแรงงานเสนอเกี่ยวกับการบริหารจัดการการทํางานของคนต่างด้าว จํานวน 2 กลุ่ม ได้แก่ 1. แรงงานต่างด้าว MOU 3 สัญชาติ (กัมพูชา ลาว และเมียนมา) ที่วาระการจ้างงานครบกําหนด 4 ปี และ 2. แรงงานต่างด้าว 4 สัญชาติ (กัมพูชา ลาว เมียนมา และเวียดนาม) ซึ่งไม่สามารถจัดทําหนังสือเดินทางหรือเอกสารใช้แทนหนังสือเดินทางและการตรวจลงตราได้ทันภายในวันที่ 15 พฤษภาคม 2566 ให้สามารถอยู่ต่อและทํางานเป็นการชั่วคราวได้ถึงวันที่ 31 กรกฎาคม 2566 โดยแนวทางการจัดการดังกล่าวจะช่วยให้แรงงานสามารถจัดเตรียมเอกสารได้อย่างถูกต้องครบถ้วนตามขั้นตอน และเป็นการช่วยเหลือผู้ประกอบการที่ยังต้องการแรงงานเพื่อดําเนินกิจการในช่วงการฟื้นฟูเศรษฐกิจ
โฆษกประจําสํานักนายกรัฐมนตรี กล่าวเพิ่มเติมว่า แนวทางการจัดการดังกล่าวของรัฐบาลได้รับการตอบรับอย่างดีจากทั้งผู้ประกอบการธุรกิจและแรงงาน ซึ่งเป็นกระแสขอบคุณการทํางานของรัฐบาลที่ดําเนินการแก้ไขปัญหาอย่างทันท่วงที มีมาตรการเชิงรุกในการบริหารจัดการแรงงานต่างด้าวของประเทศ ช่วยเหลือแรงงานต่างด้าวกว่า 3 - 4 แสนคน ที่ประสบปัญหาไม่สามารถจัดทําหนังสือเดินทางหรือเอกสารใช้แทนหนังสือเดินทางและการตรวจลงตราได้ทัน รวมถึงเป็นการทํางานที่ช่วยลดปัญหาการขาดแคลนแรงงาน โดยเฉพาะในอุตสาหกรรมที่ต้องใช้แรงงานเข้มข้น
“นายกรัฐมนตรีให้ความสําคัญกับภาคแรงงาน รวมถึงแรงงานต่างด้าว ซึ่งเป็นฟันเฟืองสําคัญในการขับเคลื่อนการเติบโตทางเศรษฐกิจของประเทศ รัฐบาลให้การดูแล วางแนวทางเชิงรุกแก้ปัญหาการขาดแคลนแรงงานอย่างต่อเนื่อง และเร่งด่วน เพื่อรองรับการฟื้นตัวโดยรวมของประเทศ ทั้งนี้ นายกรัฐมนตรีเชื่อมั่นว่า มาตรการที่สอดคล้องของรัฐบาลจะช่วยบรรเทาความเดือดร้อนแก่ผู้ประกอบการและแรงงานได้อย่างมีประสิทธิภาพ ช่วยให้ภาคธุรกิจยังคงดําเนินต่อไปได้ แก้ปัญหาการขาดแคลนแรงงานในระบบ ซึ่งการบริหารจัดการอย่างเป็นระบบแบบแผนของรัฐบาลจะช่วยแก้ไขปัญหา ดูแลแรงงานได้อย่างทั่วถึง เพื่อสนับสนุนการเติบโตทางเศรษฐกิจของประเทศต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ พร้อมส่งเสริมตลาดสินค้าไทย ผลักดันแบรนด์ไทย 60 บริษัท ร่วมงานมหกรรมแสดงสินค้าในจีน Western China International Fair ครั้งที่ 19 (WCIF 2023)
วันพุธที่ 21 มิถุนายน 2566
21/06/2566
​โฆษกรัฐบาลเผย นายกฯ พร้อมส่งเสริมตลาดสินค้าไทย ผลักดันแบรนด์ไทย 60 บริษัท ร่วมงานมหกรรมแสดงสินค้าในจีน Western China International Fair ครั้งที่ 19 (WCIF 2023)
โชว์ศักยภาพสินค้าไทย
วันนี้ (21 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการส่งเสริมสินค้าไทยในต่างประเทศอย่างต่อเนื่อง โดยล่าสุดหน่วยงานทั้งภาครัฐและเอกชนได้บูรณาการความร่วมมือ นําแบรนด์ไทย 60 บริษัทเข้าร่วมงาน Western China International Fair ครั้งที่ 19 (WCIF 2023) ณ International Exhibition Center of Western China International Expo City นครเฉิงตู มณฑลเสฉวน สาธารณรัฐประชาชนจีน ระหว่างวันที่ 29 มิถุนายน - 3 กรกฎาคม 2566 นี้ ย้ําศักยภาพของไทยผ่านสินค้าหลากหลายประเภท พร้อมขยายตลาดส่งออกสู่เวทีนานาชาติ
โฆษกประจําสํานักนายกรัฐมนตรีกล่าวว่า งาน WCIF 2023 ถือเป็นงานมหกรรมแสดงสินค้าอาหารและเครื่องดื่ม สินค้าของใช้ ของตกแต่ง ที่สําคัญที่สุดของมณฑลเสฉวนที่มีประชากรมากกว่า 80 ล้านคน และเป็น 1 ใน 10 งานระดับชาติของจีน ภายใต้ร่วมมือของ 18 กระทรวง และ 12 มณฑลภาคตะวันตกของจีน โดยหน่วยงานทั้งภาครัฐและเอกชนของไทย ได้แก่ สถานกงสุลใหญ่ ณ นครเฉิงตู สํานักงานคณะกรรมการส่งเสริมการลงทุน (BOI) กรมส่งเสริมการค้าระหว่างประเทศ (DITP) การท่องเที่ยวแห่งประเทศไทย (ททท.) หอการค้าไทยในจีน และสมาพันธ์ SME ได้ร่วมกันนําแบรนด์ไทยจาก 60 บริษัท เข้าร่วมงาน WCIF 2023 โดยไทยจะจัดแสดงสินค้าในหลากหลายประเภท ทั้งด้านอาหาร ร้านอาหารไทยที่ได้รับตราสัญลักษณ์ Thai SELECT เครื่องสําอาง ของตกแต่งบ้าน ชิ้นส่วนยานยนต์ รวมทั้งบริการด้านการเงิน การแพทย์ สปา การศึกษา อสังหาริมทรัพย์ และการท่องเที่ยว ซึ่งจะแบ่งวันจัดแสดงสินค้าเป็นสองช่วง ได้แก่ วันเจรจาธุรกิจวันที่ 29 – 30 มิถุนายน 2566 เวลา 9.00 น. - 17.00 น. และวันจําหน่ายปลีก วันที่ 1 - 3 กรกฎาคม 2566 เวลา 9.00 น. - 17.00 พร้อมทั้งในวันที่ 30 มิถุนายน 2566 จะมี Forum ไทย - เสฉวน แสดงศักยภาพด้านการลงทุนของไทยต่อนักธุรกิจในภาคตะวันตกของจีน และกระชับความสัมพันธ์ทางเศรษฐกิจระหว่างไทยและมณฑลเสฉวน
นอกจากนี้ ประเทศไทยในฐานะประเทศเกียรติยศได้สร้างอาคารแสดงประเทศไทย (Thai Pavilion) ภายใต้แนวคิด Open. Connect. Balance. ต่อยอดจากการประชุม APEC 2022 ที่ไทยเป็นเจ้าภาพ โดยมีพื้นที่จัดแสดงรวม 780 ตารางเมตร แบ่งเป็นพื้นที่ Thailand Pavilion 500 ตารางเมตร และพื้นที่ของบริษัทชั้นนําของไทย รวมไปถึงการจัดคณะนักแสดงทางวัฒนธรรม เพื่อนําเสนอศิลปะการฟ้อนรํา มวยไทย และมรดกทางวัฒนธรรมของไทยตลอดระยะเวลาของการจัดงาน
“นายกรัฐมนตรีเชื่อมั่นว่า การนําเสนอสินค้าไทยผ่านเวทีในต่างประเทศ จะเป็นโอกาสสําคัญในการประชาสัมพันธ์ศักยภาพ ภาพลักษณ์ของไทย สร้างความเชื่อมั่นให้แก่นักลงทุนและผู้บริโภค เพิ่มโอกาสทางการค้าให้กับผู้ประกอบการไทย ผ่านการจัดแสดงสินค้า และทดลองจําหน่ายสินค้าภายในงาน รวมถึงขยายความร่วมมือในด้านการท่องเที่ยวและวัฒนธรรมควบคู่ได้อีกด้วย โดยรัฐบาลพร้อมผลักดันให้สินค้าไทยเป็นที่เชื่อมั่นในตลาดต่างประเทศเพื่อกระตุ้นมูลค่าทางการค้า การลงทุนของไทยให้เติบโตได้อย่างเต็มศักยภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-“กรุงไทย” เสนอขายหุ้นกู้อนุพันธ์ “Krungthai UBS XRP 2.0” สร้างผลตอบแทนจากสินทรัพย์ทั่วโลก คุ้มครองเงินต้น 100%
วันพุธที่ 21 มิถุนายน 2566
21/06/2566
“กรุงไทย” เสนอขายหุ้นกู้อนุพันธ์ “Krungthai UBS XRP 2.0” สร้างผลตอบแทนจากสินทรัพย์ทั่วโลก คุ้มครองเงินต้น 100%
ธนาคารกรุงไทย เตรียมเสนอขายหุ้นกู้อนุพันธ์ชุดใหม่  “Krungthai UBS XRP 2.0” จ่ายผลตอบแทนอ้างอิงดัชนี UBS XRP 2.0 ที่กระจายการลงทุนใน 3 สินทรัพย์หลากหลายทั่วโลก “หุ้น-อัตราดอกเบี้ย-สินค้าโภคภัณฑ์” เสนอขาย 26-28 มิถุนายนนี้
ธนาคารกรุงไทย เตรียมเสนอขายหุ้นกู้อนุพันธ์ชุดใหม่ “Krungthai UBS XRP 2.0” จ่ายผลตอบแทนอ้างอิงดัชนี UBS XRP 2.0 ที่กระจายการลงทุนใน 3 สินทรัพย์หลากหลายทั่วโลก “หุ้น-อัตราดอกเบี้ย-สินค้าโภคภัณฑ์” เปิดโอกาสสร้างผลตอบแทนในทุกสภาวะตลาด คงจุดเด่นคุ้มครองเงินต้น 100% เสนอขาย 26-28 มิถุนายนนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทย มุ่งมั่นพัฒนาผลิตภัณฑ์และบริการที่ตอบโจทย์ผู้ลงทุนอย่างต่อเนื่อง ล่าสุด เตรียมออกและเสนอขาย หุ้นกู้อนุพันธ์ Krungthai UBS XRP 2.0 อายุ 3 ปี โดยปีที่ 1 และปีที่ 2 จ่ายผลตอบแทนคงที่ในอัตรา 0.50% ต่อปี และปีที่ 3 จ่ายผลตอบแทนอ้างอิงดัชนี UBS XRP 2.0 ที่ออกแบบโดยธนาคารยูบีเอส (UBS) ธนาคารระดับโลก เฉพาะกรณีดัชนีมีกําไร ด้วยอัตราการมีส่วนร่วม 80% เหมาะสําหรับผู้ลงทุนที่ต้องการกระจายความเสี่ยง และสร้างผลตอบแทนการลงทุนจากสินทรัพย์ต่างประเทศ ด้วยจุดเด่นของดัชนีที่มีการกระจายการลงทุนใน 3 กลุ่มสินทรัพย์ทั่วโลก คือ หุ้น อัตราดอกเบี้ย และสินค้าโภคภัณฑ์ ด้วยเงื่อนไขการคุ้มครองเงินต้น 100% จากธนาคารกรุงไทย ที่ได้รับการจัดอันดับความน่าเชื่อถือที่ AAA โดย Fitch Rating
“ปีที่ผ่านมา ผู้ลงทุนเผชิญกับความไม่แน่นอนจากปัจจัยเสี่ยงรอบด้าน ทั้งการปรับขึ้นดอกเบี้ยจากธนาคารกลางทั่วโลก ความตึงเครียดระหว่างรัสเซียและยูเครน รวมถึงความไม่แน่นอนทางการเมืองในประเทศ ธนาคารจึงพัฒนาผลิตภัณฑ์ เพื่อเป็นทางเลือกในการกระจายความเสี่ยงให้กับผู้ลงทุน เพิ่มโอกาสสร้างผลตอบแทนจากสินทรัพย์ที่หลากหลายทั่วโลก อ้างอิงดัชนีที่บริหารโดยมืออาชีพระดับโลก โดยยังคงจุดเด่นคุ้มครองเงินต้น”
ทั้งนี้ ดัชนี UBS XRP 2.0 ออกแบบกลยุทธ์การลงทุน 4 รูปแบบ คือ Carry Trend Value และ Specific ควบคุมความผันผวน ปรับพอร์ตอย่างสม่ําเสมอ มุ่งสร้างผลตอบแทนทุกสถานการณ์ โดยดัชนี UBS XRP 2.0 สามารถสร้างผลตอบแทนเป็นบวกอย่างต่อเนื่องตั้งแต่ปี 2004 แม้ในช่วงเกิดวิกฤตทางการเงิน
ธนาคารเตรียมเสนอขายหุ้นกู้อนุพันธ์ “Krungthai UBS XRP 2.0” ให้กับผู้ลงทุนสถาบันและผู้ลงทุนรายใหญ่ ลงทุนขั้นต่ํา 3 ล้านบาท เปิดจองซื้อผ่านสาขาธนาคารกรุงไทย ระหว่างวันที่ 26-28 มิถุนายน 2566 สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ อีเมล sps@krungthai.com หรือโทร. 02-208-4673, 02-208-4691, 02-208-4817, 02-208-4831, 02-208-4840
รัฐบาลไทย-ข่าวทำเนียบรัฐบาล-กระทรวงคมนาคมจัดพิธีเปิดโครงการฝึกอบรมหลักสูตร “ฉันคือ…ข้าราชการที่ดี” รุ่นที่ 68
วันพุธที่ 21 มิถุนายน 2566
กระทรวงคมนาคมจัดพิธีเปิดโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68
....
นายชยธรรม์ พรหมศร ปลัดกระทรวงคมนาคม มอบหมายให้ นายมนตรี เดชาสกุลสม ผู้ตรวจราชการกระทรวงคมนาคม เป็นผู้แทนในพิธีเปิดโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 68 เพื่อปลูกฝังปรัชญาการเป็นข้าราชการที่ดีให้กับข้าราชการบรรจุใหม่ในสังกัดกระทรวงคมนาคม โดยมี นางสาวรัชนีพร ธิติทรัพย์ ผู้ตรวจราชการกระทรวงคมนาคม ผู้บริหารจากสํานักงานปลัดกระทรวงคมนาคม และผู้แทนจากหน่วยงานในสังกัดกระทรวงฯ เข้าร่วมพิธีฯ ในวันพุธที่ 21 มิถุนายน 2566 ณ หอประชุมราชรถสโมสร อาคารราชรถสโมสร กระทรวงคมนาคม
นายมนตรี เดชาสกุลสม ผู้ตรวจราชการกระทรวงคมนาคม กล่าวว่า นับตั้งแต่ปี พ.ศ. 2546 มีการประกาศเรื่องการพัฒนาระบบราชการอย่างจริงจัง ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือ มุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้ จะทําให้ผู้เข้าฝึกอบรมได้ทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ นับว่าเป็นการเตรียมความพร้อมที่จะก้าวไปสู่การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสอันดีที่ผู้เข้ารับการฝึกอบรมจะได้สร้างสัมพันธภาพ เกิดการบูรณาการร่วมกันระหว่างหน่วยงานในสังกัด เพื่อการประสานการทํางานที่ดีระหว่างกันในอนาคต รวมทั้งเกิดการแลกเปลี่ยนเรียนรู้อันจะนํามาซึ่งเครือข่ายในการทํางานเพื่อประโยชน์ของประชาชนและประเทศชาติต่อไป
ทั้งนี้ โครงการอบรมหลักสูตร “ฉันคือ...ข้าราชการที่ดี” รุ่นที่ 68 มีข้าราชการบรรจุใหม่ในสังกัดกระทรวงฯ เข้ารับการอบรมรวมทั้งสิ้น 97 คน ประกอบด้วย สํานักงานปลัดกระทรวงคมนาคม 3 คน กรมเจ้าท่า 6 คน กรมการขนส่งทางบก 29 คน กรมทางหลวง 56 คน กรมทางหลวงชนบท 2 คน และสํานักงานนโยบายและแผนการขนส่งและจราจร 1 คน โดยหลักสูตรและกิจกรรมต่าง ๆ มีเนื้อหาเป็นไปตามแนวทางและวัตถุประสงค์ที่สํานักงาน ก.พ. กําหนด ใช้ระยะเวลาการฝึกอบรมรวม 10 วัน ด้วยรูปแบบอบรมปกติระหว่างวันที่ 21 - 30 มิถุนายน 2566 ณ กระทรวงคมนาคม ชลพฤกษ์ รีสอร์ท อําเภอบ้านนา จังหวัดนครนายกและโรงแรมแกรนด์ ฮาวเวิร์ด เขตบางคอแหลม กรุงเทพฯ
รัฐบาลไทย-ข่าวทำเนียบรัฐบาล-สธ. เร่งพัฒนาสมรรถนะพยาบาลวิชาชีพด้านจิตเวชและยาเสพติด รองรับการดูแลผู้ป่วยในพื้นที่
วันอังคารที่ 20 มิถุนายน 2566
สธ. เร่งพัฒนาสมรรถนะพยาบาลวิชาชีพด้านจิตเวชและยาเสพติด รองรับการดูแลผู้ป่วยในพื้นที่
ปลัดกระทรวงสาธารณสุข เปิดอบรมระยะสั้นพัฒนาสมรรถนะพยาบาลวิชาชีพด้านจิตเวชและยาเสพติด     จากทั่วประเทศ 255 คน รองรับบริการผู้ป่วยจิตเวชและยาเสพติดในโรงพยาบาลทุกระดับ ให้ผู้ป่วยได้รับบริการอย่างทั่วถึง ทันเวลา
วันนี้ (20 มิถุนายน 2566) ที่โรงพยาบาลศรีธัญญา จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข เป็นประธานเปิดโครงการฝึกอบรมระยะสั้นเพื่อพัฒนาสมรรถนะด้านจิตเวชและยาเสพติดสําหรับพยาบาลวิชาชีพ ปีงบประมาณ พ.ศ. 2566 และกล่าวว่า จากปัญหาด้านสุขภาพจิตและยาเสพติดที่มีแนวโน้ม เพิ่มสูงขึ้น กระทรวงสาธารณสุขได้มีนโยบายเร่งด่วนให้เปิดหอผู้ป่วยจิตเวชและยาเสพติดในโรงพยาบาลศูนย์ โรงพยาบาลทั่วไป และจัดตั้งกลุ่มงานจิตเวชและยาเสพติดในโรงพยาบาลชุมชนให้ครบทุกแห่งภายในเดือนธันวาคม 2565 โดยล่าสุดมีการเปิดหอผู้ป่วยจิตเวชและยาเสพติดครอบคลุมโรงพยาบาลศูนย์/โรงพยาบาลทั่วไป รวม 1,382 เตียง และจัดตั้งกลุ่มงานจิตเวชและยาเสพติดในโรงพยาบาลชุมชนรวม 449 แห่ง
นายแพทย์โอภาส กล่าวต่อว่า หลังเปิดหอผู้ป่วยจิตเวชและยาเสพติดในโรงพยาบาลต่างๆ พบว่า มีประชาชนเข้ารับบริการจํานวนมาก หลายแห่งต้องขยายจํานวนเตียงเพิ่ม ดังนั้น ต้องเร่งพัฒนาศักยภาพบุคลากรให้มีความรู้และทักษะในการดูแลจิตใจผู้ป่วยควบคู่กับการบําบัดรักษายาเสพติด เพื่อให้สอดรับกับความต้องการบริการของประชาชนที่เพิ่มขึ้น ซึ่งเป็นไปตามมติคณะรัฐมนตรี เมื่อวันที่ 24 มกราคม 2566 ที่เห็นชอบโครงการพัฒนากําลังคนด้านสุขภาพจิต เพื่อเพิ่มการผลิตบุคลากรผู้เชี่ยวชาญด้านสุขภาพจิต ให้กระจายครอบคลุมทุกพื้นที่ทั่วประเทศ ในระยะเร่งด่วน เนื่องจากปัจจุบันมีจิตแพทย์เพียง 0.70 คนต่อแสนประชากร และมีพยาบาลจิตเวชเพียง 6.66 ต่อแสนประชากร โดยมอบให้กรมสุขภาพจิตเป็นแกนหลักในการดําเนินการ
สําหรับการฝึกอบรมครั้งนี้ จัดขึ้นระหว่างเดือน มิ.ย. - ก.ค. 2566 ในรูปแบบ Hybrid โดยอบรมภาคทฤษฎี แบบ Online และฝึกภาคปฏิบัติแบบ Onsite ณ สถาบัน/โรงพยาบาลในสังกัดกรมสุขภาพจิต และศึกษาดูงานบําบัดฟื้นฟูยาเสพติดในหน่วยงานสังกัดกรมการแพทย์ตามเขตสุขภาพ ผู้เข้ารับการอบรมเป็นพยาบาลวิชาชีพจากโรงพยาบาลทั้งในและนอกสังกัดสํานักงานปลัดกระทรวงสาธารณสุขจากทั่วประเทศ รวม 255 คน
************************************************* 20 มิถุนายน 2566
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นำทีมชาว อก. ร่วมปลูกฝังวิธีคิด สร้างจิตพอเพียงต้านทุจริต คิดแยกแยะประโยชน์ส่วนตนกับประโยชน์ส่วนรวม มีความละอายและความไม่ทนต่อการทุจร
วันพุธที่ 21 มิถุนายน 2566
21/06/2566
รองปลัดฯ ณัฏฐิญา นําทีมชาว อก. ร่วมปลูกฝังวิธีคิด สร้างจิตพอเพียงต้านทุจริต คิดแยกแยะประโยชน์ส่วนตนกับประโยชน์ส่วนรวม มีความละอายและความไม่ทนต่อการทุจร
รองปลัดกระทรวงอุตสาหกรรม ณัฏฐิญา นําทีมชาวกระทรวงอุตสาหกรรม ร่วมปลูกฝังวิธีคิด สร้างจิตพอเพียงต้านทุจริต คิดแยกแยะประโยชน์ส่วนตนกับประโยชน์ส่วนรวม มีความละอายและความไม่ทนต่อการทุจริต
วันที่ 20 มิถุนายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิดกิจกรรมการปลูกฝังวิธีคิด สร้างจิตพอเพียงต้านทุจริต ประจําปี 2566 ของกระทรวงอุตสาหกรรม (อก.) โดยมีนายสมพงษ์ ตะโกพ่วง เจ้าพนักงานป้องกันการทุจริตเชี่ยวชาญ ผู้อํานวยการกลุ่มส่งเสริมและติดตามต้านทุจริตศึกษา 2 สํานักต้านทุจริตศึกษา และนายภูมิภากร ภูมิวัฒน์ เจ้าพนักงานป้องกันการทุจริตชํานาญการ สํานักงานคณะกรรมการป้องกัน และปราบปรามการทุจริตแห่งชาติ (สํานักงาน ป.ป.ช.) มาเป็นวิทยากรมาให้ความรู้ในเรื่อง การคิดแยกแยะระหว่างประโยชน์ส่วนตนกับประโยชน์ส่วนรวม ความละอายและความไม่ทนต่อการทุจริต หน้าที่ของพลเมืองกับความรับผิดชอบต่อสังคม และการประยุกต์ใช้หลักความพอเพียง ด้วยโมเดล STRONG : จิตพอเพียงต้านทุจริต แก่บุคลากรในสังกัด อก. กว่า 46 ท่าน ณ โรงแรมแบงค็อก มิดทาวน์ กรุงเทพฯ
สําหรับกิจกรรมดังกล่าวจัดขึ้นเพื่อให้หน่วยงานภาครัฐต้องส่งเสริม สนับสนุน และให้ความรู้แก่เจ้าหน้าที่รัฐถึงอันตรายที่เกิดจากการทุจริตและประพฤติมิชอบ รวมทั้งการคิดแยกแยะประโยชน์ส่วนตนกับประโยชน์ส่วนรวมได้อย่างชัดเจน สร้างความเชื่อมั่นให้กับประชาชนในการรับบริการของหน่วยงานภาครัฐ อก. จึงได้ตระหนักและให้ความสําคัญในการดําเนินการเพื่อป้องกันการทุจริตและประพฤติมิชอบของบุคลากรภายในองค์กรมาอย่างจริงจังและต่อเนื่อง ดังนั้น เพื่อร่วมสร้างวัฒนธรรม และพฤติกรรมซื่อสัตย์สุจริต ส่งผลต่อความเชื่อมั่นและภาพลักษณ์ที่ดีให้กับองค์กร และเน้นย้ําให้บุคลากรของ อก. ต้องปฏิบัติหน้าที่ด้วยเจตนาสุจริต ดําเนินการตามขอบเขตอํานาจหน้าที่ที่รับผิดชอบอย่างถูกต้องตามกฎหมายและระเบียบที่เกี่ยวข้อง ยึดหลักความโปร่งใส ตรวจสอบได้ รู้จักแยกแยะประโยชน์ส่วนตนกับประโยชน์ส่วนรวม ถือปฏิบัติตามนโยบายไม่รับของขวัญและของกํานัลทุกชนิดจากการปฏิบัติหน้าที่โดยเคร่งครัด และสามารถนําหลักปรัชญาของเศรษฐกิจพอเพียงมาประยุกต์ใช้ในการดําเนินชีวิต สร้างภูมิคุ้มกันไม่ให้เกิดการทุจริต ปฏิบัติหน้าที่โดยไม่หวังผลประโยชน์ตอบแทน ร่วมเป็นส่วนหนึ่งในการสร้างความเชื่อมั่น และเสริมสร้างภาพลักษณ์ขององค์กรด้านความโปร่งใสไร้ทุจริต เกิดประโยชน์สูงสุดต่อประชาชนและผู้รับบริการต่อไป
รัฐบาลไทย-ข่าวทำเนียบรัฐบาล-รมว.สุชาติ สั่ง กสร.เร่งช่วยเหลือสิทธิตามกฎหมาย เคสลูกจ้างนิติบุคคลอาคารชุดถูกค้างจ่ายค่าจ้าง
วันพุธที่ 7 มิถุนายน 2566
07/06/2566
รมว.สุชาติ สั่ง กสร.เร่งช่วยเหลือสิทธิตามกฎหมาย เคสลูกจ้างนิติบุคคลอาคารชุดถูกค้างจ่ายค่าจ้าง
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงานเร่งสอบข้อเท็จจริงพร้อมช่วยเหลือสิทธิประโยชน์ตามกฎหมาย กรณีนายจ้างรับบริหารจัดการงานด้านอสังหาริมทรัพย์ค้างจ่ายค่าจ้างลูกจ้างกว่า 500 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีสื่อออนไลน์นําเสนอข่าวนายจ้างรับบริหารจัดการงานด้านอสังหาริมทรัพย์ค้างจ่ายค่าจ้างลูกจ้างกว่า 500 คน ว่า ผมรู้สึกห่วงใยลูกจ้างกลุ่มนี้จึงได้สั่งการให้กรมสวัสดิการและคุ้มครองแรงงาน (กสร.) ดําเนินการตรวจสอบข้อเท็จจริงทันที เบื้องต้นได้รับรายงานจากสํานักงานสวัสดิการและคุ้มครองแรงงานกรุงเทพมหานครพื้นที่ 3 (สรพ.3) ซึ่งเป็นที่ตั้งสํานักงานใหญ่ของนายจ้างว่า มีลูกจ้างรวมทั้งหมด 60 คน ได้มายื่นคําร้อง (คร.7) ต่อพนักงานตรวจแรงงานถูกนายจ้างค้างจ่ายค่าจ้างงวดเดือนพฤษภาคม 2566 (วันที่ 26 เมษายน - 25 พฤษภาคม 2566) รวมเป็นเงินค่าจ้าง 1,279,225 บาท ค่าล่วงเวลา 11,259.38 บาท รวมเป็นเงินทั้งสิ้น 1,290,484.38 บาท และทราบว่าในวันนี้ (7 มิ.ย. 66) จะมีลูกจ้างกว่า 100 คน มาขอให้เร่งดําเนินการช่วยเหลือที่กระทรวงแรงงาน ผมได้มอบหมายให้นายมานิตย์ พรหมการีย์กุล ที่ปรึกษารัฐมนตรีว่าการกระทรวงแรงงาน และนายวิสุทธิ์ คงสุจริต ผู้ตรวจราชการกรม กสร.รับหนังสือจากตัวแทนลูกจ้าง และให้กรมสวัสดิการและคุ้มครองแรงงานดําเนินการตามอํานาจหน้าที่รวมถึงเฝ้าติดตามสถานการณ์การจ้างงานของนายจ้างรายนี้อย่างใกล้ชิดต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มว่า หลังจากรับคําร้อง (คร.7) แล้ว พนักงานตรวจแรงงานสํานักงานสวัสดิการและคุ้มครองแรงงานกรุงเทพมหานครพื้นที่ 3 (สรพ.3) จะเชิญนายจ้างมาพบเพื่อสอบข้อเท็จจริงเพิ่ม หากพบว่านายจ้างปฏิบัติไม่ถูกต้องตามกฎหมายคุ้มครองแรงงาน จะเร่งดําเนินการออกคําสั่งให้นายจ้างปฏิบัติให้ถูกต้องต่อไป สําหรับลูกจ้างที่ได้รับผลกระทบกรณีนายจ้างรายนี้ สามารถติดต่อขอคําปรึกษา หรือยื่นคําร้อง (คร.7) ได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 3 หรือสํานักงานสวัสดิการและคุ้มครองแรงงานท้องที่ที่ลูกจ้างทํางาน หรือโทรสอบถามได้ที่สายด่วนกระทรวงแรงงาน 1506 กด 3 กรมสวัสดิการและคุ้มครองแรงงาน หรือโทร. 1546
รัฐบาลไทย-ข่าวทำเนียบรัฐบาล-คณะนักศึกษาและคณาจารย์จากมหาวิทยาลัย Singapore University of Social Science (SUSS) ประเทศสิงคโปร์ เข้าศึกษาดูงานหน่วยงานในกระทรวงยุติธรรม
วันพุธที่ 7 มิถุนายน 2566
06/06/2566
คณะนักศึกษาและคณาจารย์จากมหาวิทยาลัย Singapore University of Social Science (SUSS) ประเทศสิงคโปร์ เข้าศึกษาดูงานหน่วยงานในกระทรวงยุติธรรม
คณะนักศึกษาและคณาจารย์จากมหาวิทยาลัย Singapore University of Social Science (SUSS) ประเทศสิงคโปร์ เข้าศึกษาดูงานหน่วยงานในกระทรวงยุติธรรม
ในวันอังคารที่ ๖ มิถุนายน ๒๕๖๖ เวลา ๐๙.๐๐ น. พันตํารวจโท ประวุธ วงศ์สีนิล รองปลัดกระทรวงยุติธรรม ให้การต้อนรับคณะนักศึกษาและคณาจารย์จากมหาวิทยาลัย Singapore University of Social Science (SUSS) ประเทศสิงคโปร์ โดยมีผู้เข้ารับฟังการบรรยายจํานวน ๑๘ ราย ประกอบด้วยนักศึกษาในระดับปริญญาตรี จํานวน ๑๕ ราย และอาจารย์ จํานวน ๓ ราย ในโอกาสเข้าศึกษาดูงาน และรับฟังการบรรยายจากผู้แทนหน่วยงานของกระทรวงยุติธรรม ณ ห้องประชุม ๑๐-๐๑ อาคารกระทรวงยุติธรรม
ในการนี้ วิทยากรจากกรมสอบสวนคดีพิเศษ กรมพินิจและคุ้มครองเด็กและเยาวชน และกรมคุมประพฤติ เข้าร่วมการบรรยายในหัวข้อ “ภารกิจและอํานาจหน้าที่ของหน่วยงาน ในประเด็นท้าทายด้านความมั่นคงและความปลอดภัยสาธารณะ” ทั้งนี้ การเข้าศึกษาดูงานดังกล่าว เป็นส่วนหนึ่งของหลักสูตรการเรียนรู้จากประสบการณ์ในต่างประเทศ หัวข้อ “ความมั่นคงและความปลอดภัยสาธารณะ จากมุมมองระดับโลก” (Public Safety and Security from a Global Perspective) ซึ่งมีวัตถุประสงค์เพื่อให้นักศึกษาได้มีปฏิสัมพันธ์และ เรียนรู้จากผู้ปฏิบัติงานด้านยุติธรรมของไทย ในการจัดการปัญหาหรือความท้าทาย รวมถึงเพื่อเสริมสร้างความรู้ความเข้าใจกระบวนการยุติธรรมของประเทศไทย
รัฐบาลไทย-ข่าวทำเนียบรัฐบาล-ดีอีเอส หารือเวที ATxSummit ในงาน Asia Tech x Singapore (ATxSG) 2023
วันอังคารที่ 6 มิถุนายน 2566
ดีอีเอส หารือเวที ATxSummit ในงาน Asia Tech x Singapore (ATxSG) 2023
ดีอีเอส หารือเวที ATxSummit ในงาน Asia Tech x Singapore (ATxSG) 2023
วันนี้( 6มิถุนายน66 )ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยดร.ชัยชนะมิตรพันธ์ผู้อํานวยการสํานักงานพัฒนาธุรกรรมทางอิเล็กทรอนิกส์ร่วมประชุมATxSummitภายใต้งานAsia Tech x Singapore (ATxSG) 2023ณสาธารณรัฐสิงคโปร์ โดยมีMr. Lawrence Wongรองนายกรัฐมนตรีและรัฐมนตรีว่าการกระทรวงการคลังแห่งสาธารณรัฐสิงคโปร์(Deputy Prime Minister and Minister for Finance, Republic of Singapore)เป็นประธานเปิดงานร่วมกับH.E. Ms. Kaja Kallasนายกรัฐมนตรีแห่งสาธารณรัฐแห่งเอสโตเนีย
โดยการประชุมดังกล่าวจัดขึ้นเพื่อเป็นเวทีหารือระดับสูงโดยผู้เข้าร่วมการประชุม20ประเทศทั่วโลก ทั้งจากในภูมิภาคอาเซียนอเมริกาและยุโรปประกอบด้วยนายกรัฐมนตรีรัฐมนตรีผู้บริหารระดับสูงด้านดิจิทัลของภาครัฐภาคธุรกิจผู้นําทางด้านเทคโนโลยีและภาคประชาสังคมเพื่อแลกเปลี่ยนความคิดเห็นเกี่ยวกับแนวโน้มความท้าทายและโอกาสในยุคดิจิทัลภายใต้หัวข้อต่างๆอาทิการใช้เทคโนโลยีอินเทอร์เน็ตWeb 3.0การนําเทคโนโลยีโลกเสมือนจริง(Virtual Reality: VR)เช่นMetaverseและเทคโนโลยีโลกเสมือนผสานโลกแห่งความจริง(Augmented Reality: AR)เพื่อเสริมสร้างมูลค่าผลิตภัณฑ์เทคโนโลยีปัญญาประดิษฐ์(Artificial Intelligence: AI)และผลกระทบจากเทคโนโลยีGenerative AIต่ออนาคตของการทํางานการยกระดับธุรกิจสตาร์ทอัพให้เป็นUnicornเป็นต้น
____________
รัฐบาลไทย-ข่าวทำเนียบรัฐบาล-ก.แรงงาน ร่วมมือเอกชนผลิตช่างคุณภาพได้มาตรฐาน เชื่อมโยงแพลตฟอร์ม Q-CHANG บริการประชาชน
วันพุธที่ 7 มิถุนายน 2566
ก.แรงงาน ร่วมมือเอกชนผลิตช่างคุณภาพได้มาตรฐาน เชื่อมโยงแพลตฟอร์ม Q-CHANG บริการประชาชน
รมว.สุชาติ มอบอธิบดีกรมพัฒนาฝีมือแรงงาน ร่วมมือกับบ.เน็กซเตอร์ ดิจิตอลๆ แอนด์ โซลูชั่น จํากัด ผลิตช่างคุณภาพได้มาตรฐาน เชื่อมโยงแอป Q-CHANG เพิ่มความสะดวกรวดเร็วบริการประชาชน พร้อมเปิดศูนย์ฝึกอบรมรวมช่างฝีมือ ตั้งเป้าผลิตปีละกว่า 2,000 คน
รัฐบาลไทย-ข่าวทำเนียบรัฐบาล-​กรมการขนส่งทางบก เตือนประชาชนระวังแอปพลิเคชัน DLT Smart Queue ปลอม แนะแอปพลิเคชันที่ถูกต้องต้องติดตั้งหรือโหลดผ่าน Official Store เท่านั้น
วันพุธที่ 7 มิถุนายน 2566
​กรมการขนส่งทางบก เตือนประชาชนระวังแอปพลิเคชัน DLT Smart Queue ปลอม แนะแอปพลิเคชันที่ถูกต้องต้องติดตั้งหรือโหลดผ่าน Official Store เท่านั้น
...
กรมการขนส่งทางบก เตือนประชาชนระวังแอปพลิเคชัน DLT Smart Queue ปลอม แนะแอปพลิเคชันที่ถูกต้องต้องติดตั้งหรือโหลดผ่าน Official Store เท่านั้น
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้พัฒนาแอปพลิเคชัน DLT Smart Queue เพื่ออํานวยความสะดวกประชาชนในการจองคิวทําธุรกรรมต่าง ๆ กับ ขบ. เช่น ทําใบขับขี่ใหม่ ต่อใบขับขี่ ทําใบขับขี่ระหว่างประเทศ การจดทะเบียนรถ ตรวจสภาพรถ เป็นต้น เพื่อช่วยให้การทําธุรกรรมต่าง ๆ ของประชาชนสะดวกสบายและเป็นระบบมากขึ้น แต่ปัจจุบัน ขบ. ได้ตรวจพบมีมิจฉาชีพทําแอปฯ DLT Smart Queue ปลอมมาหลอกลวงประชาชน หากติดตั้งหรือโหลดแอปฯ ปลอม มีความเสี่ยงสูญเสียข้อมูลส่วนบุคคลและทรัพย์สิน ขบ. ขอเตือนประชาชนอย่าติดตั้งหรือโหลดแอปฯ DLT Smart Queue ปลอมเด็ดขาด และให้ระมัดระวังการติดตั้งหรือโหลดแอปฯ อื่น ๆ ของ ขบ. โดยให้ติดตั้งหรือโหลดผ่าน Official Store (Play Store หรือ App store) เท่านั้น เช่น DLT Vehicle Tax (แอปฯ สําหรับชําระภาษีรถประจําปี) DLT QR LICENCE (แอปฯ ใช้สําหรับตรวจสอบข้อมูลใบอนุญาตขับรถ) ขบ. มีข้อแนะนําในการติดตั้งหรือโหลดแอปฯ ดังนี้
1. ติดตั้งหรือโหลดแอปฯ ของ ขบ. ที่ถูกต้องผ่าน Official Store (Play Store หรือ App store) เท่านั้น
2. ก่อนติดตั้งหรือโหลดแอปฯ ให้สังเกตข้อมูลติดต่อของนักพัฒนาซอฟต์แวร์จะต้องระบุช่องทางการติดต่อของ ขบ. อาทิ เว็ปไซต์ : https://www.dlt.go.th อีเมล : mobiledeveloperdlt@gmail.com นโยบายความเป็นส่วนตัว : https://www.dlt.go.th/privacy-policy/
3. ไม่คลิกลิงก์ที่มาจากแหล่งที่ไม่น่าเชื่อถือ ไม่ Add Line องค์กรจากแหล่งที่ไม่น่าเชื่อถือ หากทําการ Add แล้ว ให้สังเกตสีของโล่ หากเป็นสีเทาให้สันนิษฐานไว้ก่อนว่าเป็น Line ปลอม หากไม่แน่ใจ ให้ติดต่อหน่วยงานโดยตรง
รองอธิบดีกรมการขนส่งทางบก กล่าวเพิ่มเติมว่า นอกจากนี้ขอเตือนประชาชนให้ระวังเพจ Facebook หรือ Line ปลอมในการรับทําหรือต่ออายุใบขับขี่ โดย ขบ. ได้ดําเนินการติดตามเรื่องดังกล่าว อย่างจริงจังและได้แจ้งความดําเนินคดีกับเพจมิจฉาชีพแล้ว 458 ราย โดยหากพบการกระทําความผิดหรือหลอกลวงประชาชน ขบ. จะดําเนินคดีผู้กระทําผิดสูงสุดทุกราย ทั้งนี้ ประชาชนสามารถแจ้งเบาะแสหรือมีข้อสงสัยมายัง ขบ. ได้โดยตรง หรือสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-สธ. ส่งผู้ตรวจฯ ร่วมหาทางออกปัญหาแพทย์ รพ.ราชบุรี เบื้องต้น สสจ.ส่งแพทย์รพ.ชุมชนเข้าช่วยแบ่งเบาภาระงาน
วันพุธที่ 7 มิถุนายน 2566
สธ. ส่งผู้ตรวจฯ ร่วมหาทางออกปัญหาแพทย์ รพ.ราชบุรี เบื้องต้น สสจ.ส่งแพทย์รพ.ชุมชนเข้าช่วยแบ่งเบาภาระงาน
ผู้ตรวจราชการกระทรวงสาธารณสุข เขตสุขภาพที่ 5 ลงพื้นที่โรงพยาบาลราชบุรี ติดตามรับฟังการทํางานของแพทย์ Intern แพทย์พี่เลี้ยง และสตาฟฟ์ หลังมีข่าวแพทย์ลาออก เผยมีเสียงสะท้อนเรื่องภาระงานหนัก ขอปรับการออกตรวจให้ตรงเวลา
ผู้ตรวจราชการกระทรวงสาธารณสุข เขตสุขภาพที่ 5 ลงพื้นที่โรงพยาบาลราชบุรี ติดตามรับฟังการทํางานของแพทย์ Intern แพทย์พี่เลี้ยง และสตาฟฟ์ หลังมีข่าวแพทย์ลาออก เผยมีเสียงสะท้อนเรื่องภาระงานหนัก ขอปรับการออกตรวจให้ตรงเวลา ทีมผู้บริหารโรงพยาบาลพร้อมปรับปรุง และมอบ นพ.สสจ.เกลี่ยแพทย์ รพ.ชุมชนมาช่วย รพ.ศูนย์/รพ.ทั่วไป ตามอัตราครองเตียงและจํานวนการส่งต่อ
วันนี้ (7 มิถุนายน 2566) พญ.อัจฉรา นิธิอภิญญาสกุล ผู้ตรวจราชการกระทรวงสาธารณสุข เขตสุขภาพที่ 5 เปิดเผยว่า ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุข ให้ไปติดตามและรับฟังปัญหาในการทํางานของแพทย์โรงพยาบาลราชบุรี ทั้งแพทย์เพิ่มพูนทักษะ (Intern) แพทย์พี่เลี้ยง และทีมแพทย์สตาฟฟ์ หลังมีข่าวแพทย์ลาออกจากภาระงานหนัก โดยมีผู้อํานวยการโรงพยาบาลราชบุรี รองผู้อํานวยการด้านการแพทย์ รองนายแพทย์สาธารณสุขจังหวัดด้านเวชกรรมป้องกัน แพทย์สตาฟฟ์และตัวแทนแพทย์ Intern แพทย์พี่เลี้ยง เข้าประชุม ร่วมกันกว่า 30 คน เพื่อให้ข้อเสนอแนะเชิงระบบ
พญ.อัจฉรากล่าวว่า บรรยากาศการหารือและการให้ข้อเสนอต่างๆ เป็นไปด้วยดี น้องแพทย์ Intern รู้สึกดีที่กระทรวงให้ความสนใจและส่งผู้บริหารมาร่วมรับฟัง ทีมแพทย์สตาฟฟ์ได้สะท้อนถึงนโยบายของกระทรวงสาธารณสุขที่ให้ดูแลแพทย์ Intern ในการเพิ่มพูนทักษะ ว่าพร้อมที่จะช่วยกันพัฒนาเรื่องนี้ให้ดีขึ้น รวมถึงรับฟังประเด็นปัญหาที่มีการพูดถึงในสื่อโซเชียลต่างๆ เพื่อนํามาพูดคุยและช่วยกันพัฒนาให้ระบบบริการดีขึ้น โดยได้จัดอาจารย์ของศูนย์แพทยศาสตร์ศึกษามาเป็นผู้ดูแลแพทย์ Intern ของโรงพยาบาลด้วย
"ในการพูดคุยครั้งนี้ แพทย์ Intern และแพทย์พี่เลี้ยงได้สะท้อนปัญหาเรื่องภาระงานที่ค่อนข้างหนัก และอยากให้ปรับปรุงการออกตรวจผู้ป่วยทั้งผู้ป่วยในและผู้ป่วยนอกให้ตรงเวลา ซึ่งผู้บริหารโรงพยาบาลและประธานองค์กรแพทย์ได้รับทราบ และจะนําไปแก้ไขให้ดีขึ้นต่อไป" พญ.อัจฉรากล่าว
พญ.อัจฉรากล่าวต่อว่า สําหรับปัญหาขาดแคลนแพทย์ของพื้นที่เขตสุขภาพที่ 5 พบว่ามีหลายจังหวัด ทั้งกาญจนบุรี ราชบุรี และประจวบคีรีขันธ์ สาเหตุจากมีแพทย์ลาออกมากขึ้น และเขตสุขภาพที่ 5 ได้รับการจัดสรรแพทย์ใช้ทุนมาค่อนข้างน้อยเมื่อเทียบกับโรงพยาบาลแหล่งฝึก 16 แห่ง แนวทางแก้ไขเบื้องต้น ได้มอบหมายให้นายแพทย์สาธารณสุขแต่ละจังหวัด เกลี่ยแพทย์จากโรงพยาบาลชุมชนมาช่วยโรงพยาบาลศูนย์/โรงพยาบาลทั่วไป ตามนโยบาย 1 จังหวัด 1 โรงพยาบาล (One Province One Hospital) โดยพิจารณาจากอัตราครองเตียงและจํานวนการส่งต่อมาโรงพยาบาลศูนย์/โรงพยาบาลทั่วไป ซึ่งจะมีการติดตามข้อมูลและประเมินผลการดําเนินการเป็นระยะต่อไป
**************************** 7 มิถุนายน 2566
รัฐบาลไทย-ข่าวทำเนียบรัฐบาล-มหาวิทยาลัยไทย สุดโดดเด่นในเวทีโลก ยกทัพผงาดการจัดอันดับโลกด้านความยั่งยืนของปี 66
วันพุธที่ 7 มิถุนายน 2566
มหาวิทยาลัยไทย สุดโดดเด่นในเวทีโลก ยกทัพผงาดการจัดอันดับโลกด้านความยั่งยืนของปี 66
มหาวิทยาลัยไทย สุดโดดเด่นในเวทีโลก ยกทัพผงาดการจัดอันดับโลกด้านความยั่งยืนของปี 66
เมื่อวันที่ 2 มิ.ย. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า Times Higher Education (THE) ซึ่งเป็นผู้จัดอันดับสถาบันอุดมศึกษาที่ดีที่สุดโลกที่เป็นที่ยอมรับแห่งหนึ่ง ได้ประกาศผลการจัดอันดับมหาวิทยาลัยที่มีการดําเนินงานเพื่อสนับสนุนเป้าหมายการพัฒนาที่ยั่งยืน (Sustainable Development Goals: SDGs) หรือ THE Impact Rankings ประจําปี 2566 โดยมีสถาบันอุดมศึกษาทั่วโลก เข้าร่วมการจัดอันดับทั้งสิ้น 1,591 แห่ง จาก 112 ประเทศ และสถาบันอุดมศึกษาไทยเข้ารับการจัดอันดับทั้งสิ้น 65 แห่ง เพิ่มขึ้นจากเดิมในปี 2022 ซึ่งมีจํานวน 52 แห่ง โดยสถาบันอุดมศึกษาไทยในปีนี้ที่ติดอันดับ Top 100 แบบคะแนนรวม มีจํานวน 4 สถาบัน เพิ่มจากปีที่แล้วที่ติดอันดับ Top 100 มีจํานวน 2 สถาบัน ได้แก่ จุฬาลงกรณ์มหาวิทยาลัย ติดอันดับที่ 17 มหาวิทยาลัยมหิดล ติดอันดับที่ 38 มหาวิทยาลัยเชียงใหม่ ติดอันดับที่ 74 และมหาวิทยาลัยขอนแก่น ติดอันดับที่ 97
รมว.อว.กล่าวต่อว่า นอกจากนี้ ยังมีสถาบันอุดมศึกษาของไทย ที่ได้รับการจัดอันดับ Top 10 ของโลกในด้านต่างๆ อีก 6 ประเด็น ดังนี้ มหาวิทยาลัยมหิดล อันดับที่ 3 ใน SDG3 เรื่องสร้างหลักประกันว่าคนมีชีวิตที่มีสุขภาพดีและส่งเสริมความเป็นอยู่ที่ดีสําหรับทุกคนในทุกวัย รวมทั้งอันดับ 5 ใน SDG7 เรื่องสร้างหลักประกันให้ทุกคนสามารถเข้าถึงพลังงานสมัยใหม่ที่ยั่งยืนในราคาที่ย่อมเยาว์ และยังได้อันดับ 5 ใน SDG17 เรื่องเสริมความเข้มแข็งให้แก่กลไกการดําเนินงานและฟื้นฟูหุ้นส่วนความร่วมมือระดับโลกเพื่อการพัฒนาที่ยั่งยืน ส่วนมหาวิทยาลัยเทคโนโลยีพระจอมเกล้าธนบุรี ได้อันดับที่ 4 ใน SDG1 เรื่องขจัดความยากจนทุกรูปแบบในทุกพื้นที่ มหาวิทยาลัยธรรมศาสตร์ อันดับที่ 7 ใน SDG5 เรื่องบรรลุความเท่าเทียมระหว่างเพศ และเสริมอํานาจให้แก่สตรีและเด็กหญิง และมหาวิทยาลัยขอนแก่น ได้อันดับที่ 9 ใน SDG2 เรื่องยุติความหิวโหย บรรลุความมั่นคงทางอาหารและยกระดับโภชนาการและส่งเสริมเกษตรกรรมที่ยั่งยืน
“นี่คือความสามารถของสถาบันอุดมศึกษาของไทย ที่มีความโดดเด่นไม่แพ้ชาติใด ทุกสถาบันต่างมีความแตกต่างและความเป็นเลิศที่เฉพาะตัว โดยเฉพาะการมุ่งสู่ความยั่งยืนในทุกๆ ด้าน ซึ่งแสดงให้เห็นว่า เราไม่ได้อยู่บนหอคอยแต่ลงมาเดินเคียงข้างกับผู้คนในสังคม ร่วมรับรู้ทุกข์สุข ร่วมแก้ปัญหา เพื่อเป้าหมายการพัฒนาประเทศสู่ความยั่งยืนต่อไป” ศ.(พิเศษ) ดร.เอนก กล่าว
ด้าน ศ.ดร.นพ.สิริฤกษ์ ทรงศิวิไล ปลัดกระทรวง อว.กล่าวเพิ่มเติมว่า สถาบันอุดมศึกษาของไทยมีการพัฒนาต่อเนื่องอย่างไม่หยุดยั้งเพื่อให้มีมาตรฐานเทียบเท่าระดับสากล และเรามีสถาบันอุดมศึกษาจํานวนไม่น้อยที่มีพื้นฐานที่ดีในการทํางานที่ตอบโจทย์ของประเทศรวมทั้งความยั่งยืนที่กําหนดโดยสหประชาชาติ ซึ่ง อว. พร้อมสนับสนุนอย่างเต็มกําลังเพื่อให้สถาบันอุดมศึกษาไทยก้าวสู่ความสําเร็จและเป็นกลไกสําคัญต่อการพัฒนาประเทศ
รัฐบาลไทย-ข่าวทำเนียบรัฐบาล-นายกรัฐมนตรี รับมอบเกียรติบัตรจาก UNESCO รับรอง โคราชจีโอพาร์ค เป็น อุทยานธรณีโลกแห่งที่ 2 ของไทย ทส. ปลื้มรวม 3 พื้นที่แหล่งมรดกโลกในจังหวัดเดียว
วันอังคารที่ 6 มิถุนายน 2566
นายกรัฐมนตรี รับมอบเกียรติบัตรจาก UNESCO รับรอง โคราชจีโอพาร์ค เป็น อุทยานธรณีโลกแห่งที่ 2 ของไทย ทส. ปลื้มรวม 3 พื้นที่แหล่งมรดกโลกในจังหวัดเดียว
นายกรัฐมนตรี รับมอบเกียรติบัตรจาก UNESCO รับรอง โคราชจีโอพาร์ค เป็น อุทยานธรณีโลกแห่งที่ 2 ของไทย ทส. ปลื้มรวม 3 พื้นที่แหล่งมรดกโลกในจังหวัดเดียว
นายกรัฐมนตรี รับมอบเกียรติบัตรจาก UNESCO รับรอง โคราชจีโอพาร์ค เป็น อุทยานธรณีโลกแห่งที่ 2 ของไทย ทส. ปลื้มรวม 3 พื้นที่แหล่งมรดกโลกในจังหวัดเดียว
วันที่ 6 มิถุนายน 2566 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ในฐานะประธานคณะกรรมการแห่งชาติว่าด้วยอุทยานธรณี พร้อมด้วย นายจตุพร บุรุษพัฒน์ ปลัดกระทรวงฯ นางอรนุช หล่อเพ็ญศรี อธิบดีกรมทรัพยากรธรณี นําคณะผู้แทนอุทยานธรณีโคราชและเจ้าของพื้นที่ นําโดย นายสยาม ศิริมงคล ผู้ว่าราชการจังหวัดนครราชสีมา เข้ารับมอบเกียรติบัตรการรับรองอุทยานธรณีโคราช เป็น อุทยานธรณีโลก ต่อจาก พลเอก ประยุทธ์ จันทร์โอชา นายกรัฐมนตรี ในฐานะผู้แทนประเทศไทย รับมอบเกียรติบัตรจาก Mr. Libing Wang ผู้แทนสํานักงานยูเนสโก ประเทศไทย และในโอกาสเดียวกันนี้ นายวราวุธ ยังได้กล่าวและมอบเอกสารแสดงความยินดีแก่ รศ.ดร.อดิศร เนาวนนท์ อธิการบดีมหาวิทยาลัยราชภัฏนครราชสีมา และ ผศ.ดร.ประเทือง จินตสกุล ผู้อํานวยการอุทยานธรณีโคราช ณ ตึกสันติไมตรี ทําเนียบรัฐบาล
โดย นายกรัฐมนตรี ได้กล่าวขอบคุณผู้มีส่วนเกี่ยวข้องทุกหน่วยงานที่ได้ร่วมมือกันผลักดันและดําเนินการให้อุทยานธรณีโคราชได้รับการรับรองเป็นอุทยานธรณีโลกของยูเนสโกเป็นแห่งที่ 2 ของประเทศไทย ซึ่งจะทําให้ประเทศไทยเป็นที่รู้จักแก่นักท่องเที่ยวทั่วโลก ทั้งในด้านแหล่งทรัพยากรธรรมชาติที่ยังคงความอุดมสมบูรณ์ และเป็นแหล่งเรียนรู้ทางธรณีที่มีคุณค่า จึงขอให้ช่วยกันประชาสัมพันธ์ให้เป็นที่รู้จักทั้งในและต่างประเทศ
ด้านนายวราวุธ ได้กล่าวว่า การที่อุทยานธรณีโคราช ได้รับการรับรองเป็นอุทยานธรณีโลกในครั้งนี้ ทําให้จังหวัดนครราชสีมาของประเทศไทย เป็นจังหวัดที่มีพื้นที่รับรองจากยูเนสโกรวม 3 พื้นที่ อยู่ในจังหวัดเดียว ได้แก่ พื้นที่สงวนชีวมณฑลสะแกราช ที่ได้รับการรับรองเมื่อปี พ.ศ. 2519 พื้นที่มรดกโลก กลุ่มป่าดงพญาเย็น - เขาใหญ่ ที่ได้รับการรับรองเมื่อปี พ.ศ. 2548 และ พื้นที่อุทยานธรณีโลก โคราชจีโอพาร์ค ที่ได้รับการรับรองในปี พ.ศ. 2566 นี้ ซึ่ง “อุทยานธรณีโคราช” มีความโดดเด่นทั้งลักษณะภูมิประเทศแบบเควสตา (Cuesta) หรือ เขารูปอีโต้ เป็นส่วนหนึ่งของเควสตาโคราชที่มีความยาว 1,700 กิโลเมตร มีแหล่งซากดึกดําบรรพ์ช้างโบราณ โดยพบมากที่สุดถึง 10 สกุล รวมทั้งยังเป็นแหล่งไดโนเสาร์ ที่พบฟอสซิลมากกว่า 1,000 ชิ้น และพบไดโนเสาร์สายพันธุ์ใหม่ของโลกถึง 4 สกุล
รัฐบาลไทย-ข่าวทำเนียบรัฐบาล-อธิบดีสรรพสามิตสั่งสอบด่วน เหตุมีการอ้างเป็น จนท.ระดับสูงสรรพสามิตโทรเคลียร์รถขนน้ำมันเถื่อน
วันพุธที่ 7 มิถุนายน 2566
07/06/2566
อธิบดีสรรพสามิตสั่งสอบด่วน เหตุมีการอ้างเป็น จนท.ระดับสูงสรรพสามิตโทรเคลียร์รถขนน้ํามันเถื่อน
อธิบดีกรมสรรพสามิต สั่งตรวจสอบข้อเท็จจริงด่วน กรณีมีกระแสข่าวเจ้าหน้าที่ระดับสูงของกรมสรรพสามิตรายหนึ่งโทรศัพท์มาขอเจรจาไม่ให้เจ้าหน้าที่ตํารวจดําเนินคดีรถบรรทุกน้ํามันเถื่อน หากพบว่ามีมูลความผิดจริงจะให้พักหรือออกจากราชการทันที
จากกรณีกองบังคับการป้องกันปราบปรามการทุจริตและประพฤติมิชอบ (บก.ปปป.) พล.ต.ต.จรูญเกียรติ ปานแก้ว ผบก.ปปป. รรท.ผบก.ทล. สั่งการ พ.ต.อ.วชิรา ยาวไทยสงค์ ผกก.4 บก.ทล. พ.ต.ต.พุทธางกูร เรืองธรรม สว.ส.ทล.3 กก.2 บก.ทล. สนธิกําลังกับเจ้าหน้าที่สรรพสามิตประจวบคีรีขันธ์ จับกุม นายสมบัติ อายุ 47 ปี ในความผิดฐาน “มีไว้ในครอบครองซึ่งสินค้าที่มิได้เสียภาษี” ได้ที่บริเวณริมถนนเพชรเกษม ทล.4 กม.308 ขาเข้า ต.เกาะหลัก อ.เมือง จ.ประจวบคีรีขันธ์ โดยมีรถบรรทุกน้ํามันดีเซล 15,000 ลิตร เป็นของกลางในคดี และมีการรายงานว่า ภายหลังการจับกุมนายสมบัติ ได้มีเจ้าหน้าที่ระดับสูงของกรมสรรพสามิตรายหนึ่ง โทรศัพท์มาขอเจรจาไม่ให้ดําเนินคดีกับนายสมบัติ แต่เจ้าหน้าที่ชุดจับกุมไม่ยินยอมพร้อมปฏิเสธกลับไป เมื่อวันที่ 6 มิถุนายน 2566 ตามที่เสนอข่าวไปนั้น
นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ขณะนี้ ดร. เอกนิติ นิติทัณฑ์ประภาศ อธิบดีกรมสรรพสามิต ได้รับรายงานเรื่องดังกล่าวแล้ว และไม่ได้นิ่งนอนใจต่อกระแสข่าวที่เกิดขึ้น เนื่องจากเป็นพฤติกรรมที่ไม่เหมาะสมและไม่เคารพต่อกฎหมาย จึงได้สั่งตั้งคณะกรรมการเพื่อตรวจสอบข้อเท็จจริงโดยเร่งด่วน โดยการตรวจสอบข้อเท็จจริงจะแบ่งเป็น 2 ส่วน ได้แก่ ผู้โทรศัพท์มาขอเจรจาเป็นเจ้าหน้าที่ของกรมสรรพสามิตจริงหรือไม่ และตรวจสอบว่าน้ํามันจํานวนดังกล่าว เป็นน้ํามันเถื่อนหรือน้ํามันที่ขนส่งโดยไม่ได้รับอนุญาตหรือไม่ หากพบว่ามีการกระทําความผิดจริง กรมสรรพสามิตจะดําเนินการต่อบุคคลที่กระทําความผิดตามระเบียบและกฎหมายโดยไม่มีข้อยกเว้นทันที
นายเกรียงไกร กล่าวต่อว่า กรมสรรพสามิตพร้อมให้ความร่วมมือกับส่วนราชการที่เกี่ยวข้องอย่างเต็มที่ ทั้งตํารวจ และสํานักงานคณะกรรมการป้องกันและปราบปรามการทุจริตในภาครัฐ (ปปท.) เพื่อเอาตัวผู้กระทําความผิดมาลงโทษให้ถึงที่สุด และหากพบว่ามีเจ้าหน้าที่รายอื่นสมรู้ร่วมคิดด้วย ก็จะดําเนินการตรวจสอบเพิ่มเติมและเอาผิดกับทุกคนที่กระทําความผิด เพราะถือว่าเป็นการกระทําที่ไม่ซื่อสัตย์สุจริต
ทั้งนี้ กรมสรรพสามิต ขอยืนยันว่าจะดําเนินการทุกขั้นตอนและตรวจสอบทุกประเด็นด้วยความโปร่งใส เป็นธรรมกับทุกฝ่าย เพื่อให้ประชาชนรับทราบข้อเท็จจริงและเชื่อมั่นในการดําเนินการของกรมสรรพสามิตต่อไป
รัฐบาลไทย-ข่าวทำเนียบรัฐบาล-อว. จัดพิธีเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 พร้อมลงนามถวายพระพรชัยมงคล
วันพุธที่ 7 มิถุนายน 2566
อว. จัดพิธีเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 พร้อมลงนามถวายพระพรชัยมงคล
อว. จัดพิธีเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 พร้อมลงนามถวายพระพรชัยมงคล
วันที่ 1 มิ.ย. เวลา 08.00 น. กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดพิธีเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 พร้อมลงนามถวายพระพรชัยมงคล นําโดย ศ.(พิเศษ) ดร. เอนก เหล่าธรรมทัศน์ รัฐมนตรีว่าการกระทรวง อว. ดร.บุญเกียรติ การะเวกพันธุ์ ผู้ช่วยรัฐมนตรีประจํากระทรวง อว. นายสัมพันธ์ เย็นสําราญ ที่ปรึกษารัฐมนตรีกระทรวง อว. ดร.ดนุช ตันเทิดทิตย์ ผู้ช่วยรัฐมนตรีว่าการกระทรวง อว. ศ.ดร.ศุภชัย ปทุมนากุล รองปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง นายวันนี นนท์ศิริ ผู้ช่วยปลัดกระทรวง และผู้บริหาร หัวหน้าหน่วยงาน ข้าราชการ และเจ้าหน้าที่ เข้าร่วมพิธี ณ ห้องแถลงข่าวชั้น 1 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
3 มิถุนายน 2566
เนื่องในโอกาสมหามงคลเฉลิมพระชนมพรรษา
สมเด็จพระนางเจ้าสุทิดา พัชรสุธาพิมลลักษณ พระบรมราชินี
กาลมงคลเฉลิมพระชนมพรรษา
ไทยทั่วหล้านบราชินีศรีสยาม
จงรักยิ่งทั่วประเทศทุกเขตคาม
สง่างามเคียงทรงฉัตรกษัตรา
ถวายพระพรมงคลชัยน้อมไตรรัตน์
ทั้งทวยเทพอํานวยสวัสดิ์ทุกทิศา
บันดาลเกษมพระหฤทัยไร้โรคา
มิ่งขวัญประชา ชนมายุ ยิ่งยืนนาน
ควรมิควรแล้วแต่จะทรงพระกรุณาโปรดเกล้าโปรดกระหม่อม
ข้าพระพุทธเจ้า คณะผู้บริหาร ข้าราชการและบุคากร
กระทรวงการอุดมศึกษา วิทยาศาสตร์ วิจัยและนวัตกรรม
รัฐบาลไทย-ข่าวทำเนียบรัฐบาล-กองทุนเพื่อความเสมอภาคทางการศึกษา ช่วยผู้ด้อยโอกาสแล้ว 1.4 ล้านคน
วันพุธที่ 7 มิถุนายน 2566
กองทุนเพื่อความเสมอภาคทางการศึกษา ช่วยผู้ด้อยโอกาสแล้ว 1.4 ล้านคน
วันพุธที่ 7 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กองทุนเพื่อความเสมอภาคทางการศึกษา รายงานภาพรวมการดําเนินงานปี 2565
ต่อที่ประชุมคณะรัฐมนตรี โดยได้ช่วยเหลือเด็ก เยาวชน
และประชาชนที่ขาดแคลนทุนทรัพย์หรือด้อยโอกาสให้เข้าถึงการศึกษารวม 1,396,208 คน
ผ่านการดําเนินงาน เช่น มาตรการเร่งด่วนช่วงวิกฤตโควิด-19 คือ
ระดมทุนช่วยเหลือเด็กที่เสี่ยงหลุดออกจากระบบการศึกษาและตั้งศูนย์ช่วยเหลือใน 4 จังหวัดนําร่อง ได้แก่
พิษณุโลก ขอนแก่น ยะลา และกทม. การส่งเสริม พัฒนา และช่วยเหลือกลุ่มเป้าหมาย เช่น
อุดหนุนงบประมาณ ทุนการศึกษา พัฒนาครูและโรงเรียน การลดความเหลื่อมล้ํา
โดยพัฒนาระบบข้อมูลระดับพื้นที่เพื่อให้เกิดแผนบูรณาการระดับจังหวัด
และการวิจัยพัฒนาองค์ความรู้และนวัตกรรมเพื่อสร้างความเสมอภาคทางการศึกษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. จัดกิจกรรมอบรมให้ความรู้เกี่ยวกับความปลอดภัยชุมชน ให้แก่นักเรียนโรงเรียนราชวินิต
วันอังคารที่ 6 มิถุนายน 2566
รฟม. จัดกิจกรรมอบรมให้ความรู้เกี่ยวกับความปลอดภัยชุมชน ให้แก่นักเรียนโรงเรียนราชวินิต
....
วันนี้ (6 มิถุนายน 2566) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้จัดกิจกรรมอบรมให้ความรู้เกี่ยวกับความปลอดภัยชุมชน ให้แก่นักเรียน โรงเรียนราชวินิต ซึ่งเป็นโรงเรียนตามเเนวสายทางโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยมีเจ้าหน้าที่ฝ่ายรักษาความปลอดภัยและกู้ภัย รฟม. เป็นวิทยากรในการอบรม กิจกรรมดังกล่าวเป็นการอบรมเกี่ยวกับการช่วยฟื้นคืนชีพเบื้องต้น (Cardiopulmonary Resuscitation : CPR) และการดับเพลิงเบื้องต้น เพื่อให้นักเรียนสามารถนําความรู้ไปใช้ปฏิบัติจริงในสถานการณ์ฉุกเฉินได้อย่างถูกต้องนอกจากนี้ รฟม. ได้มอบถังดับเพลิง จํานวน 10 ถัง ให้แก่โรงเรียนราชวินิต ทั้งนี้ รฟม. ได้จัดกิจกรรมดังกล่าวให้แก่ชุมชนตามแนวสายทางโครงการรถไฟฟ้าของ รฟม. ตั้งแต่ปี พ.ศ. 2557 จนถึงปัจจุบันโดยกิจกรรมดังกล่าวเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 55 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ ครั้งที่ 2
วันพุธที่ 7 มิถุนายน 2566
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 55 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ ครั้งที่ 2
...
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 55 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ ครั้งที่ 2
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม ทําหน้าที่หัวหน้าคณะผู้แทนไทยเข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting: STOM) ครั้งที่ 55 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue: STOD) ครั้งที่ 2 พร้อมด้วยผู้แทนจากหน่วยงานในสังกัดกระทรวงคมนาคม ได้แก่ กรมเจ้าท่า กรมการขนส่งทางบก กรมทางหลวง สํานักงานนโยบายและแผนการขนส่งและจราจร กรมการขนส่งทางราง สํานักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย และบริษัท วิทยุการบินแห่งประเทศไทย จํากัด ระหว่างวันที่ 6 - 7 มิถุนายน 2566 ในรูปแบบการประชุมทางไกล (Video Conference) ณ ห้องราชดําเนิน กระทรวงคมนาคม
สําหรับการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting: STOM) ครั้งที่ 55 มี Dr. Bounta Onnavong อธิบดีกรมการขนส่ง กระทรวงโยธาธิการและขนส่ง สปป.ลาว ทําหน้าที่ประธานการประชุม โดยที่ประชุมได้หารือเรื่องการดําเนินการตามแผนยุทธศาสตร์ด้านการขนส่งของอาเซียน ปี 2559 - 2568 เพื่อความเชื่อมโยงและยั่งยืนในระบบการขนส่งของอาเซียน ส่งเสริมความมั่นคงและมั่งคั่งของประชาคมเศรษฐกิจอาเซียน ที่ประชุมได้ให้การรับรองแผนงานด้านการบินที่ยั่งยืนของอาเซียน (ASEAN Sustainable Aviation Action Plan: ASAAP) มีวัตถุประสงค์เพื่อส่งเสริมความร่วมมือและการแลกเปลี่ยนประสบการณ์ด้านความยั่งยืนทางการบินระหว่างประเทศสมาชิกอาเซียน รวมถึงได้รับทราบข้อเสนอแนะจากผลการประชุมคณะทํางานด้านการขนส่งสาขาต่าง ๆ ได้แก่ ทางบก ทางน้ํา ทางอากาศ และการอํานวยความสะดวกด้านการขนส่ง ตลอดจนติดตามและเร่งรัดการดําเนินความร่วมมือด้านการขนส่งสําคัญที่ได้รับการรับรองจากที่ประชุมรัฐมนตรีขนส่งอาเซียน ครั้งที่ 28 ให้ดําเนินการแล้วเสร็จภายในปี 2566
ในโอกาสนี้ คณะผู้แทนไทยได้เข้าร่วมการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue: STOD) ครั้งที่ 2 ซึ่งที่ประชุมได้หารือเกี่ยวกับการดําเนินการตามแผนงานความร่วมมือด้านการขนส่งระหว่างอาเซียน - สหรัฐฯ ในประเด็นที่สําคัญ อาทิ โครงสร้างพื้นฐานยานยนต์ไฟฟ้าในอาเซียน และระบบนิเวศยานยนต์ไฟฟ้าในอาเซียน
รัฐบาลไทย-ข่าวทำเนียบรัฐบาล-PM and spouse chairs floral offering ceremony to bless Her Majesty the Queen
วันพุธที่ 7 มิถุนายน 2566
07/06/2566
PM and spouse chairs floral offering ceremony to bless Her Majesty the Queen
PM and spouse chairs floral offering ceremony to bless Her
Majesty the Queen
June 3, 2023, at 2009hrs, at Sanam Luang Royal Plaza, Bangkok, Prime Minister and Defense
Minister Gen. Prayut Chan-o-cha, together with spouse Assoc. Prof. Naraporn Chan-o-cha,
presided over the ceremony of homage offering and glory praising in celebration of Her Majesty
the Queen’s birthday anniversary on June 3, 2023. Attending the ceremony were President of
the Senate, President of the Supreme Court, presidents of constitutional organizations and
spouses, cabinet members and spouses, high-level government officials, military, police,
civilians, private and people sectors.
The Prime Minister and all the participants took their position, paid homage to Her Majesty’s
portrait, and presented traditional cone-shaped floral and homage offerings before delivering a
commemorative speech to praise Her Majesty the Queen. He, then, led all the participants to
bow and pay homage to Her Majesty’s portrait again, followed by singing the Royal Anthems
and chanting “Long Live the Queen” 3 times to complete the ceremony.
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๔/๒๕๖๖
วันพุธที่ 7 มิถุนายน 2566
07/06/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๔/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๔/๒๕๖๖
ในวันพุธที่ ๗ มิถุนายน ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๔/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมการประชุมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้ ที่ประชุมได้รับทราบรายงานผลการดําเนินงานตามแผนปฏิบัติการเร่งรัดของหน่วยงานในสังกัดกระทรวงยุติธรรม (Quick Win) จํานวน ๒ เรื่อง ได้แก่ ๑) การสืบสวนขยายผลเครือข่ายการค้ายาเสพติดรายสําคัญ และ ๒) ความร่วมมือในการร่วมกันพัฒนางานราชทัณฑ์ระหว่างประเทศไทยและประเทศอังกฤษ พร้อมทั้งรับทราบรายงานผลการปฏิบัติราชการทั่วไปของหน่วยงานในสังกัดกระทรวงยุติธรรม จํานวน ๖ เรื่อง ได้แก่ ๑) การประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32th Commission on Crime Prevention and Criminal Justice (CCPCJ)) ๒) การขอรับบริจาคหนังสือภาษาต่างประเทศสําหรับผู้ต้องขังชาวต่างชาติ ๓) การเปิดพิพิธภัณฑ์ราชทัณฑ์ ศูนย์การเรียนรู้เชิงประวัติศาสตร์ ๔) การประชาสัมพันธ์ เรื่อง การวางทรัพย์ ๕) การประเมินภัยคุกคามด้านยาเสพติดและสารตั้งต้นของ UNODC และ ๖) การฝึกอบรมหลักสูตรข่าวกรองขั้นพื้นฐาน (Basic Intelligence Training Course)
นอกจากนี้ ที่ประชุมได้รับทราบรายงานผลการดําเนินงานตามข้อสั่งการของรัฐมนตรีว่าการกระทรวงยุติธรรม ได้แก่ การลงนามในบันทึกความร่วมมือกับกองทุนพัฒนาสื่อปลอดภัยและสร้างสรรค์เพื่อการพัฒนาพฤตินิสัยให้แก่ผู้ต้องขังในเรือนจํา โดยกรมราชทัณฑ์ ทั้งนี้ กรมพินิจและคุ้มครองเด็กและเยาวชน ได้รายงานสถิติเกี่ยวกับการกระทําผิดซ้ําของเด็กและเยาวชน สถิติการจัดการศึกษาและการฝึกอาชีพเด็กและเยาวชน การจัดทํา MOU เพื่อการฝึกอาชีพ/วิชาชีพเด็กและเยาวชนกับหน่วยงานภาครัฐและเอกชน และโครงการดําเนินการสมัครเข้ารับราชการทหารกองประจําการโดยวิธีร้องขอ (กรณีพิเศษ) และกรณีอายุครบเกณฑ์ประจําปี พ.ศ. ๒๕๖๖
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย นภ.3015 อำเภอศรีบุญเรือง จังหวัดหนองบัวลำภู เสร็จสมบูรณ์
วันพุธที่ 7 มิถุนายน 2566
กรมทางหลวงชนบท ยกระดับถนนสาย นภ.3015 อําเภอศรีบุญเรือง จังหวัดหนองบัวลําภู เสร็จสมบูรณ์
เพิ่มศักยภาพการคมนาคมระหว่างตําบลสู่อําเภอ สนับสนุนการขนส่งผลผลิตทางการเกษตรให้ประชาชนมีความสะดวกรวดเร็วปลอดภัย
กรมทางหลวงชนบท (ทช.) กระทรวงคมนาคม โดยแขวงทางหลวงชนบทหนองบัวลําภู ดําเนินการก่อสร้างถนนและยกระดับชั้นทางถนนทางหลวงชนบทสาย นภ.3015 แยก ทล.228 - บ้านดอนปอ อําเภอศรีบุญเรือง จังหวัดหนองบัวลําภู เสร็จสมบูรณ์ โดยถนนเป็นเส้นทางขนส่งผลผลิตทางการเกษตรเชื่อมระหว่างตําบลหนองบัวใต้ไปอําเภอศรีบุญเรือง ทําให้มีปริมาณการจราจรถึง 4,397 คัน/วัน ทช. ได้ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร ผิวจราจรกว้าง 7 เมตร ไหล่ทางกว้างข้างละ 2.5 เมตร ตั้งแต่ช่วง กม. ที่ 0+800 - 3+600 รวมระยะทาง 2.8 กิโลเมตร พร้อมติดตั้งเครื่องหมายจราจรและสิ่งอํานวย ความปลอดภัย งบประมาณ 15.990 ล้านบาท เพื่อยกระดับและพัฒนาเติมต่อโครงข่ายทางหลวงชนบทให้มีความสมบูรณ์ ยกระดับคุณภาพชีวิตที่ดีให้กับประชาชน และสนับสนุนการขนส่งค้าทางการเกษตรให้สามารถเดินทาง ได้อย่างสะดวกรวดเร็วปลอดภัยมากขึ้น